Hei! Olen Sid Roth.
Tervetuloa maailmaani, joka on luonnollisesti yliluonnollinen.
Vihollinen kiihdyttää hyökkäyksiään uskovia vastaan, koska se tietää, -
että sillä on vähän aikaa.
Vieraani löysi Raamatusta sen yliluonnollisimman rukouksen.
Se on niin voimallinen, -
että se pystyttää läpäisemättömän kirkkauden muurin ympärillesi.
Se on kovin puolustuksesi.
Sid Roth on tutkinut yli 40 vuotta yliluonnollisuuden outoa maailmaa.
Liity Sidin seuraan Yliluonnollista-ohjelmaan.
Pyhä Henki, luovutan Sinulle tämän ohjelman. Ota Sinä ohjakset.
Chad Gonzales oli vahva uskossaan, ja hänen kauttaan tapahtui ihmeitä.
Mutta hän oli tyytymätön vaellukseensa uskovana.
Sitten Jumala näytti hänelle -
kaikista yliluonnollisimman rukouksen, mitä Raamatusta löytyy.
Chad, miksi olit tyytymätön -
ja mikä on Raamatun yliluonnollisin rukous?
Olin tyytymätön, koska vaikka saimme todistaa ihmeitä, -
en yltänyt Jeesuksen mittapuuhun Jumalan täyttämästä ihmisestä.
Saimme tuloksia, mutta emme Jeesuksen mittakaavassa.
Kysyin Pyhältä Hengeltä neuvoa, ja Hän ohjasi minut Joh. 17:een.
Siellä on Jeesuksen yliluonnollinen ja profeetallinen rukous.
Jeesus on mittapuumme. Rukouksesta tuli todellisuuttamme -
Hänen kuolemansa, hautaamisensa ja ylösnousemuksensa kautta.
Opiskelit tätä aika kauan. - Melkein 20 vuotta. - Miksi?
Koska sitä tutkimalla opin koko ajan enemmän siitä, mikä oli mahdollista.
Mitä se avaa meille?
Jeesus sanoo, että parantumisen tulisi olla meille normaalia.
Meillä pitäisi olla ilo Herrassa ja suurempi kirkkaus vaelluksessamme.
Arkailen joskus sanoa niin, koska jotkut katsovat pahasti, -
mutta Jeesus rukoilee, -
että me voisimme vaeltaa samassa kirkkaudessa kuin Hän.
Jos ei tiedä, että Jeesus sanoi noin, -
on mahdotonta uskoa, että voisi vaeltaa samassa kirkkaudessa.
Mutta Jeesus sanoi niin. Valita asiasta Hänelle!
Jeesus puhuu siitä, että voimme vaeltaa samassa kirkkaudessa.
Voimme olla samassa suojelussakin. - Kirjoitat uudessa kirjassasi, -
että voimme vaeltaa samassa ilossa kuin Jeesus.
Miltä sinusta tuntuisi elää niin, että vaellat Jumalan Pojan ilossa, -
jossa Hän vaelsi maan päällä? Osaatko kuvitella sellaista?
Kaikki se on meille tarjolla ja löytyy samasta rukouksesta.
Tämä ylipapillinen rukous -
ympäröi meidät läpäisemättömällä kirkkauden muurilla.
Jeesus sanoo näin Joh. 10:ssä...
Tutkin aina Jeesuksen toimintaa, koska Hän tekee kaiken ihmisenä.
Hän ei tee asioita Jumalana, vaan Jumalaan yhdistyneenä ihmisenä.
Joh. 10:ssä Hän sanoo, ettei Hänen henkeään oteta, vaan Hän antaa sen.
Jeesus ei puhu Jumalana, vaan Jumalaan yhdistyneenä ihmisenä.
"Tämän käskyn olen saanut Isältäni." Joh. 17:15:n rukous on ennen ristiä.
Hän ei pyydä, että Isä ottaa heidät maailmasta, vaan varjelee pahasta.
Jeesus laittaa meidät samaan asemaan kuin itsensä.
Vanhassa liitossa saatiin turva Kaikkivaltiaan varjossa, Ps. 91.
Uusi armon liitto on vielä parempi, sillä emme pyri Jumalan alle, -
vaan Hän tuli asumaan sisälleni.
Ei mikään maailmassa eikä kirous miltään osin voi vahingoittaa minua.
Jeesus sanoi ihmisenä, että kukaan ei voi ottaa Hänen henkeään.
Ihmisenä Kristuksessa voin sanoa, ettei kirouksella ole valtaa minuun.
Jeesuksen yllä ollut kirkkaus voi olla meidänkin yllämme.
En näe, miten sairaus voisi päästä sen esteen läpi.
En näe, miten masennus voisi päästä sen esteen läpi -
tai miten loukkaantuminen pääsisi sen läpi. Upea tapa elää!
Hän, joka minussa on, on suurempi kuin se, joka on maailmassa.
Kristus minussa on Jumalan kirkkauden toivo ja odotus.
Nämä asiat pitää oikeasti uskoa -
ja miettiä, mikä on mahdollista, kun yhdistyimme Kristukseen.
Jeesuksen rukouksen kautta nämä asiat tulivat käyttöömme, -
mutta sielumme pitää laajeta, jotta voimme vaeltaa tässä vallassa.
Turva, suoja, rauha ja ilo lähtevät kaikki yhdistymisestä.
Kun ymmärrän, kuka Jeesus on, -
ymmärrän myös sen, kuka itse olen Hänessä.
Sillä paikalla ei ole tuomiota, ei sairautta eikä tauteja.
Sillä paikalla en enää vain ota Jeesusta omakseni, -
vaan Kol. 2:6:n mukaisesti alan vaeltaa Hänessä.
Koen sen, minkä Hänkin nyt kokee.
Jos alamme elää tämän ilmestyksen mukaisesti, mitä voimme kokea?
Alamme elää, kuten Hän elää nyt.
Paavali kirjoittaa Room. 6:4:ssä, -
että kuolimme ja heräsimme eloon. Se on hyvä kirjoitus lunastuksesta.
Hän sanoo, että meidän tulee elää samaa elämää, jota Jeesus elää.
Se tuottaa ongelmia, jos määrittelee itsensä ruumiinsa kautta.
En ole ruumis, vaan henki. Olen yksi henki Herran kanssa, 1. Kor. 6:17.
1. Joh. 4:17: Olemme sellaisia tässä maailmassa kuin Hänkin on.
En samaistu Jeesukseen, joka vaelsi maan päällä. Kuulostaa hurjalta,-
mutta se on totuus. Samaistun Jeesukseen, joka on taivaassa.
Olen yhtä kirkastetun Kristuksen kanssa, en maan päällä vaeltaneen.
Katson Häneen, jotta tiedän, mikä on mahdollista minulle nyt.
Joh. 14:12:ssa Jeesus sanoo, että teemme suurempia, kuin Hän teki.
Voin tehdä niin, koska olen yhtä tämän hetkisen Jeesuksen kanssa.
Chad otettiin taivaaseen.
Hän näki ison joukon ihmisiä, jotka juoksivat ja huusivat.
Tämä kokemus sysäsi vauhtiin hänen parantamisen lahjansa.
Uskon, että se läsnäolo, joka on tämän Jumalan miehen yllä, -
sysää vauhtiin sinunkin parantamisen lahjasi.
Yliluonnollista-ohjelma jatkuu hetken kuluttua.
Monet ohjelman katsojat ovat kokeneet ihmeitä.
Mietin työmatkalla niskakipuani ja sitä, menisinkö kiropraktikolle.
Katsoin sitten YouTubesta jakson, jossa vieraananne oli Ken Peters.
Kun Sid sanoi, että nyt joku paranee niskavaivasta, -
tunsin aallon kulkevan niskani läpi.
Kireys katosi niskastani, ja pääni kääntyi ilman kipua. -Amanda
Ohjelmanne on muuttanut uskonelämääni ihmeellisesti.
Puheet ja rukoukset ovat vieneet uskoni aivan uudelle tasolle.
Jumala on todellinen, kaikkivoipa, ja Hänen rakkautensa on rajaton.
Hänessä on tärkeää pysyä. Jeesus on tie, totuus ja elämä. -Tracey
Jos ohjelma on koskettanut sinua, jaa todistuksesi tässä osoitteessa.
Yliluonnollista-ohjelma jatkuu.
Chad kertoo, että hänen taivaskokemuksensa -
sysäsi vauhtiin hänen parantamispalvelutyönsä.
Kerro kokemuksesta. Mitä näit? - Se tapahtui vuonna 2005.
Olin ollut rukouksessa pitkään.
Eräänä iltana vuoteeseen mentyäni avasin silmäni ja olinkin taivaassa!
Olin siellä aivan yhtä varmasti, kuin sinä nyt istut edessäni.
Näin Jeesuksen ja sen kauneuden, -
mutta aivan ensimmäiseksi huomasin kaksi tuntemusta.
Ensimmäinen oli rauha, jollaista en ollut ennen kokenut.
Toinen oli voiman virtaus, kuin sähkövirta.
Se virtasi sisälläni ja tuntui kuin fysioterapian Tens-hoidolta.
Aivan kuin sellainen laite olisi ollut päällä.
Aina, kun puhun siitä, tunnen sen kuin siinä hetkessä.
Ohitseni juoksi väkeä, joka huusi:
"On aika mennä valtaistuinsaliin!", ja he painelivat menemään.
En tykkää olla viimeinen, joten minäkin pistin juoksuksi.
Juoksimme ylös suuret portaat. Avasimme oven niiden yläpäässä.
Siinä on Jumala valtaistuimellaan ympyränmuotoisessa tilassa.
Näen Hänestä kaiken, paitsi sen, mitä on nenän yläpuolella.
Se ihana kokemus muutti elämäni.
Ajatteluni mullistui, koska Jumala ja taivas tulivat todellisemmiksi -
ja koska myös koin lävitseni kulkevan voiman, Jumalan elämän.
Se elämä virtaa sisälläni ja jokaisen uskovan sisällä.
Jumala asetti Jeesukseen elämän, joka Hänessä itsessään virtaa.
Jeesus toi meille saman elämän. Hän ei vain vie meitä jonnekin, -
vaan tuo itsensä sisällemme.
John G. Lake kutsui tätä parantavaa voimaa Jumalan salamoiksi.
Se virtaa sisälläni ja tuo minulle itselleni jumalallista terveyttä, -
mutta ihan tavallisena uskovana voin antaa tuon elämän muillekin, -
niin että se virtaa heihinkin.
Se näkyy Jeesuksen palvelutyössä. Paavali kirjoittaa siitä elämästä.
Se on molemmissa testamenteissa. Kristityillä on paljon saatavillaan.
Pelastuksen merkitys on vesitetty.
Jeesuksen pitää olla mittapuumme siinä, mitä meille on tarjolla.
Menit siis taivaaseen!
Näit asioita, joita harvat näkevät. Jumalan salamat iskivät sinuun.
Kun opetat tästä aiheesta, koetteko sinä ja kuulijasi samaa -
vai voiko sen kokea vain taivaassa? - Kyllä me koemme sitä.
Parantumiskonferensseissa opetan tätä kahdella tavoitteella, -
jotta osallistujat voivat vaeltaa terveydessä ja parantumisessa -
ja myös antaa sen muille. Siihen ei vaadita erityistä palveluvirkaa, -
vaan ihan tavalliset uskovat voivat tehdä Jeesuksen töitä.
Joka kerta tapahtuu ihmeitä. - Anna jokin esimerkki.
Viime kesänä olin Michiganissa eräässä kirkossa.
Eturivillä istui eräs pariskunta, -
ja mies kertoi tilaisuuden lopuksi heidän olevan episkopaaleja.
Hän oli nähnyt minut ohjelmassasi.
Hän oli kovasti kiinnostunut asioista, joista olin puhunut.
Hänen olkapäänsä oli parantunut opetukseni aikana.
Vanha kiertäjäkalvosinvamma oli estänyt hartiaa liikkumasta.
Hän oli kurottanut raapimaan kutinaa ja tajusi, että käsivarsi oli terve.
Samaan aikaan hänen vaimonsa, -
jolla oli todettu syöpä puoli vuotta aikaisemmin, -
juoksi luokseni itkien ja alkoi kertoa, mitä oli tapahtunut.
Hän kertoi parantuneensa, kun hän oli seissyt aulassa.
Hänen kaulassaan oli ollut pesäpallon kokoinen kasvain.
Se oli poissa. Hän ei ollut voinut koskea leukaansa puoleen vuoteen.
Se oli lauantai-ilta.
Sunnuntaiaamuna hän kertoi, että muuten, heräsin aamulla, -
ja selässäni olleet kolme kasvainta ovat myös poissa.
Olet varma siitä, että et ole mitenkään erityinen tapaus -
ja että pitää vain tuntea Sanaa, -
jotta voi tehdä samoja asioita kuin sinä. - Ehdottomasti.
Ihmiset etsivät aina tekosyitä ja haluavat mennä helpoimman kautta.
He tekevät niin kuin pastorinsa, jotka hekään eivät koe ihmeitä.
Emme nöyrry Pyhän Hengen edessä kysymään, missä menimme vikaan, -
vaan alamme etsiä tekosyitä. Ehkä lahjat kuuluvatkin vain muille.
Emme toki kiellä palveluvirkojen tai Hengen lahjoja.
Mutta minussa toimivat lahjat eivät tee minusta erityistä.
Niiden tarkoitus on näyttää muille, että hekin voivat vaeltaa samassa.
En ole jotenkin erityinen, -
koska Jeesuksen mukaan siihen pystyy jokainen, joka uskoo Häneen.
Puhut suuremmasta hallintavallasta. Mitä tarkoitat sillä?
Joh. 17:5:ssä Jeesus pyytää Isältä aikaisempaa kirkkauttaan.
Jeesus ei siis vaeltanut täydessä kirkkaudessaan. - Hyvä huomio.
Kun Hän nousi ja lähetti seurakuntansa maailmaan, -
Hän sanoi ensimmäisen kerran, että oli saanut kaiken vallan.
Hän ei siis vaeltanut kaikessa, mitä oli tarjolla, -
koska Hän eli vanhan liiton alla viimeisenä Aadamina.
Olemme uusia luomuksia Kristuksessa.
Emme ole yhtä maan päällä eläneen, vaan kirkastetun Jeesuksen kanssa, -
jolla on kaikki valta ja kirkkaus.
Kerro tarina marihuanaviljelmästä.
Juttelin Keniassa entisten ja nykyisten noitatohtorien kanssa.
He ymmärsivät todella hyvin sanojen ja mietiskelyn voiman.
He innostivat minua enemmän kuin useimmat kristityt.
Kotona Amerikassa kotini lähelle oli avattu marihuanaviljelmä.
Se ärsytti minua ensinnäkin hajulla, jonka tunsin aina kotimatkalla.
Se myös laski kiinteistöjen arvoa. Harmistuin siitä joka päivä.
Eräänä päivänä ohittaessani sen muistin entisen noitatohtorin sanat.
Hän oli puhunut sanojen voimasta, tämä nykyinen pastori.
Pysähdyin ja avasin ikkunani.
Katsoin sitä suurta viljelmää, osoitin sitä sormellani ja sanoin:
"Jeesuksen nimessä, kuivetu ja kuole." Ja ajoin pois.
En kokenut siinä mitään jännittävää. Olin sen jälkeen viikon työmatkalla.
Palatessani kotiin huomasin, että viljelmän aitaa puretaan.
Pidin sitä mielenkiintoisena.
Pari päivää myöhemmin tilan edessä oli myytävänä-kyltti.
En aio valehdella. Huudahdin itsekseni, että sehän toimi!
Se toimi!
Keniassa puhuessaan Chad näki mahtavan määrän ihmeitä -
mutta paholainen suuttui. Riivattu mies yritti keskeyttää kokouksen.
Siitä on video. Pääsette kohta todistamaan omin silmin, -
miten Jumala puuttui asiaan.
Yliluonnollista-ohjelma jatkuu hetken kuluttua.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi jakamalla rukousaikasi muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Monet ohjelman katsojat ovat kokeneet ihmeitä.
Vieraanne rukoili olkapään parantuvan. Otin sanan itselleni.
Oikea olkapääni oli ollut kipeä. En voinut nukkua sillä puolella.
Rukous poisti ongelman. - Carolyn
Jos ohjelma on koskettanut sinua, jaa todistuksesi tässä osoitteessa.
Yliluonnollista-ohjelma jatkuu.
Chad oli innoissaan ihmeistä, joita tapahtui solkenaan Keniassa.
Paholainen hermostui ja lähetti riivatun pysäyttämään kokouksen.
Eräs nainen kertoi, että hänelle oli tehty 11 selkäleikkausta.
Jokainen leikkaus pahensi ongelmaa, ja hän pystyi tuskin kävelemään.
Pyrähdin innoissani juoksemaan, ja hän teki samoin perässäni.
Sinähän osaat tanssia!
Olen aika hillitty, mutta innostuin.
Sitten tulee tämä mies, josta ajamme paholaisen ulos.
Salin perältä hän näki ihmeet, -
kun äänet alkoivat käskeä häntä pysäyttämään saarnaajan.
Hän juoksi lavalle ja yritti pysäyttää minut.
Mutta Jumala minussa oli suurempi, ja meitä ympäröi kirkkauden muuri.
Otimme auktoriteetin paholaisen yli, ja homma hoitui.
Onko se noin yksinkertaista? - Jeesus toimi yksinkertaisesti.
Jos sanoma on monimutkainen, se ei tullut Jeesukselta.
Niin moni on rukoillut pelastumisrukouksen -
ja elää sitten kuin maailma elää.
He eivät tunne Jeesusta. He kyllä uskovat Häneen, -
mutta se on vasta ensimmäinen askel, ja moni jää siihen jumiin.
Siirry toiseen askeleeseen, koska se on maanpäällisen elämän tarkoitus.
Toinen askel on omakohtainen kokemus Jumalasta.
Toista tämä rukous ääneen. Yhdy sanoihin parhaasi mukaan.
Rukous on tosi tärkeä. Tarkoita sitä parhaasi mukaan.
Sen osuuden sinä voit tehdä. Yliluonnollisuus tulee Jumalalta.
Toista ääneen: Rakas Jumala, olen tehnyt monia virheitä.
Kadun niitä kovasti.
Uskon, että Sinä kuolit virheitteni edestä -
ja että Sinun veresi kautta minä parannuin.
Syntini on annettu anteeksi. Minä olen puhdas.
Nyt kun olen puhdas, tule asumaan sisälleni, Jeesus.
Teen sinusta Vapahtajani ja Herrani. Aamen.
Haluan sinun tietävän, kuka olet.
Faktat eivät merkitse, vaan Hänen tuntemisensa. Jeesus rukoili, -
että iankaikkinen elämä on Hänen tuntemistaan.
Haluan, että tiedät, kenelle kuulut, jotta Jeesus voi elää kauttasi.
Pyhä Henki avatkoon silmäsi ja antakoon ilmestyksen Jumalasta, -
niin että ymmärryksesi kirkastuisi tietämään Jumalan suunnitelman, -
Hänen perintönsä ja sisälläsi olevan Jumalan voiman suuruuden, -
ja että näkisit Hänet ja itsesi totuudenmukaisesti.
Sinä olet Jumalan lapsi!
Elämä voi tuntua soljuvan ohi tasapaksussa arkirutiinissa.
Heräät, käyt suihkussa, pukeudut.
Huolehdit muiden hyvinvoinnista.
Menet töihin. Painat töitä kahdeksan tuntia.
Ehkä yhdeksän. Ehkä kymmenen.
Palaat kotiin, teet ruokaa, katsot televisiota ja menet nukkumaan.
Sama ennalta-arvattava kehä -
pyörii päivästä, kuukaudesta ja vuodesta toiseen.
Mietit, eikö elämässä ole muuta.
Totuus on, että muutos on mahdollinen.
Elämälläsi on suurempi tarkoitus, johon vain sinä pystyt.
Sinulle on jo ennen syntymääsi laadittu suunnitelma ja kartta.
Sinulle on luotu polku, jonka vain sinä kykenet kulkemaan.
Päivä päivältä, tunti tunnilta.
Jos valitset lähteä polulle, elämäsi tarkoitus avautuu.
Kutsu on jo esitetty. Otatko selville, mitä elämällä on tarjota?
Haluatko tietää, mitä varten sinut on luotu? Kaipaatko jotain enemmän?
Onko sinulla tarkoituksen löytämisen nälkä?
Tahdomme antaa sinulle kirjan osoittamaan tietä.
Lataa ilmaiseksi kirja "They Thought for Themselves" -
ruudulla näkyvästä osoitteesta.
Ensi viikolla ohjelmassa:
Miten reagoisit, jos kertoisin, että päiväsi ovat luetut?
Hei! Olen Glenda Jackson.
Liity seuraani ensi viikon Yliluonnollista-ohjelmassa.
Haluan opettaa, mitä Jumala näytti minulle valtaistuinsalissaan.
Suomennos: Katri Filppu